Ιουλία η Νεότερη

Η Ιουλία η Νεότερη, λατιν. Julia Minor, ή Ιουλίλλα (= μικρή Ιουλία) ή Βιψανία Ιουλία Αγριππίνα (19 π.Χ. - π. 29 μ.Χ.) ήταν η Ρωμαία ευγενής από την Δυναστεία των Ιουλίων και Κλαυδίων ήταν η μεγαλύτερη εγγονή του Οκταβιανού Αυγούστου. Οι γονείς της ήταν ο Μάρκος Βιψάνιος Αγρίππας και η Ιουλία η Πρεσβύτερη, μοναδική κόρη του Οκταβιανού Αυγούστου και της συζύγου του ΣκριβωνίαςΗ Σκριβωνία είχε σε 3ο γάμο παντρευτεί τον Αύγουστο.. Η ανατροφή της Ιουλίας και των αδελφών της έγινε από τον παππού τους από μητέρα Οκταβιανό Αύγουστο και την θετή τους γιαγιά Λιβία. Τα αδέλφια της είχαν σημαντικό ρόλο στα σχέδια διαδοχής του Αυγούστου, τα σχέδια αυτά διέκοψε απότομα ο Οκταβιανός Αύγουστος όταν συγκρούστηκε με την κόρη του και την τιμώρησε. Η Ιουλία η Νεότερη ήταν θετή ανεψιά του Τιβερίου, θεία του Καλιγούλα, 2η εξαδέλφη του Κλαυδίου και μεγάλη θεία του Νέρωνα.

Βιογραφία

Το 5 ή 6 π.Χ. ο Αύγουστος κανόνισε τον γάμο της με τον Λεύκιο Αιμίλιο Παύλο, εξάδελφό της, καθώς ήταν γιος της Κορνηλίας, κόρης της ΣκριβωνίαςΗ Σκριβωνία είχε σε 2ο γάμο παντρευτεί τον Πούμπλιο Κορνήλιο Σκιπίωνα.Suetonius, The Twelve Caesars, "II. Augustus", LXIV Ο Σουητώνιος αναφέρει, ότι η Ιουλία έκτισε ένα μεγάλο, εξεζητημένο εξοχικό, αλλά ο Αύγουστος -που αποστρεφόταν τις υπερβολές- το γκρέμισε.Suetonius, The Twelve Caesars, "II. Augustus", LXXII Το έτος 8 μ.Χ. η Ιουλία έκανε σχέση με τον Δέκιμο Ιούνιο Σιλουανό, συγκλητικό και γι' αυτό εξορίστηκε. Την έστειλαν στα Νησιά Τρέμιτι στην Αδριατική Θάλασσα, (νυν Ίζολε Τρεμίτι), όπου γέννησε ένα παιδί. Ο Αύγουστος το απέρριψε και διέταξε να το αφήσουν έκθετο ή στο βουνό να αποβιώσει.Suetonius, The Twelve Caesars, "II. Augustus", LXV Ο Σιλουανός πήγε σε εθελοντική εξορία και δεν επέστρεψε παρά μόνο όταν ανέλαβε ο Τιβέριος την εξουσία.Tacitus, Ann. III, 24

Μεταξύ του 1 μ.Χ. και του 14 ο σύζυγός της Παύλος εκτελέστηκε, ως συνωμότης σε εξέγερση.Suetonius, The Lives of Caesars, Life of Augustus 19 Οι σύγχρονοι ιστορικοί έχουν τη θεωρία, ότι η εξορία της Ιουλίας δεν ήταν ένεκα της μοιχείας, αλλά εξ αιτίας της συμμετοχής της στην εξέγερση του Παύλου.Norwood, Frances, "The Riddle of Ovid's Relegatio" Classical Philology (1963), σ. 154 Κατ' άλλους οι δύο τους έπεσαν θύματα σχεδίων της Λιβίας, τρίτης συζύγου του Αυγούστου, που ήθελε να εξαρθρώσει την οικογένεια της Ιουλίας της Πρεσβύτερης, πράγμα που οδήγησε σε ανοικτή αντιπαράθεση και πτώση του ζεύγους. Το 29 μ.Χ. η Ιουλία απεβίωσε στο ίδιο νησάκι, που είχε σταλεί πριν από 21 έτη εξόριστη.Tacitus, Ann. IV, 71 Λόγω της απιστίας που διέπραξε, ο Αύγουστος όρισε στη διαθήκη του να μην ταφεί η Ιουλία στη Ρώμη.Suetonius, The Twelve Caesars, "II. Augustus", CI 
Η τρεις αδελφοί της Ιουλίας της Νεότερης Λεύκιος Καίσαρας, Γάιος Καίσαρας, Αγρίππας Πόστουμος απεβίωσαν 18, 23, 25 ετών. Η αδελφή της Αγριππίνα η Πρεσβύτερη έγινε μητέρα του Καλιγούλα, πεθερά του Κλαύδιου και γιαγιά του Νέρωνα. Από προηγούμενο γάμο του πατέρα της είχε ετεροθαλείς αδελφές: τη Βιψανία Αγριππίνα και τη Βιψανία Μαρκέλλα.

Αλλαγές στο επώνυμο λόγω υιοθεσίας

Καταγόταν από το γένος των Βιψανίων Αγρίππα, έτσι το όνομά της θα έπρεπε να ήταν Βιψανία Αγριππίνα, όμως δεν αναφέρεται έτσι στις πηγές της εποχής της. Η Ιουλία έγινε μέλος της δυναστείας των Ιουλίων-Κλαυδίων αφού την ανέθρεψε και την υιοθέτησε ο παππούς της από μητέρα Οκταβιανός Αύγουστος. 
Ο Αύγουστος ανήκε στο γένος των Οκταβίων, αλλά επειδή είχε υιοθετηθεί από τον Γάιο Ιούλιο Καίσαρα, εισήλθε στο γένος των Ιουλίων(-Καισάρων). Η αδελφή τού Αυγούστου, η Οκταβία η Νεότερη παντρεύτηκε από το γένος των Κλαυδίων και η τρίτη σύζυγός του Λιβία είχε -από πρότερο γάμο της- γιους από το γένος των Κλαυδίων, τον Τιβέριο και τον Δρούσο. Οι πολλές επιγαμίες και υιοθεσίες μεταξύ των απογόνων τους έδωσαν το όνομα της δυναστείας: Ιουλιο-Κλαυδιανή. Έστι ο Αύγουστος υιοθέτησε τον Τιβέριο και τον νύμφευσε με την κόρη του Ιουλία την Πρεσβύτερη, σε 2ο γάμο της. Ο Οκταβιανός Αύγουστος έγινε με τον τρόπο αυτό στα παιδιά της κόρης του Ιουλίας της Πρεσβύτερης κάτι αντίστοιχο με παππούς τους από πατέρα.
Υιοθέτησε τα τέκνα της Ιουλίας της Πρεσβύτερης από τον 1ο σύζυγό της Βιψάνιο Αγρίππα, έτσι οι εγγονοί του (αδέλφια της Ιουλίας της Νεότερης) από Γάιος Βιψάνιος Αγρίππας, Λεύκιος Β. Α. και Μάρκος Β. Α. μετονομάστηκαν σε Γάιος Ιούλιος Καίσαρ, Λεύκιος Ι. Κ. και Μάρκος Ι. Κ.Tacitus, Ann. I, 3 Τα μικρότερα αδέλφια της Αγριππίνα η Πρεσβύτερη και Αγρίππας ο Υστερότοκος πήραν το όνομα του φυσικού τους πατέρα αφού αποκηρύχτηκαν από τον Οκταβιανό Αύγουστο ως θετά του παιδιά.Prosopographia Imperii Romani, 214 από Γάιος Βιψάνιος Αγρίππας, Λεύκιος Β. Α. και Μάρκος Β. Α. μετονομάστηκαν σε Γάιος Ιούλιος Καίσαρ, Λεύκιος Ι. Κ. και Μάρκος Ι. Κ.


Οικογένεια
Παντρεύτηκε τον Λεύκιο Αιμίλιο Παύλο ύπατο το 1 μ.Χ. και είχε τέκνα:
 Αιμιλία Λεπίδα 5 π - π. 43 μ.Χ., παντρεύτηκε τον Μάρκο Ιούνιο Σιλανό  Τορκουάτο.
 Μάρκος Αιμίλιος Λέπιδος 6 μ.Χ. - 39, νυμφεύτηκε την Ιουλία Δρουσίλλα.

Αναφορές και Υποσημειώσεις

Πηγές
 E. Groag, A. Stein, L. Petersen - e.a. (edd.), Prosopographia Imperii Romani saeculi I, II et III (PIR), Berlin, 1933 - I 635
 Suetonius, The Twelve Caesars, "II. Augustus", LXIV

Κατηγορία:Δυναστεία των Ιουλίων και Κλαυδίων